EMK

Srijeda 20.5.2020. (6. sat)

Tamara Kobačić

**Ostali materijali (Pomoćni materijali)**

Pomoćni materijali ne sudjeluju u elektromagnetskim zbivanjima u elektrotehničkim proizvodima, niti u mehaničkom povezivanju komponenata i sklopova. I pored navedenog oni su vrlo važni i nezaobilazni u procesu proizvodnje i iskorištavanja električnih proizvoda. Pomoćni materijali mogu se u osnovi podijeliti na dvije grupe.

Prvu grupu čine materijali koji se pojavljuju u procesu izrade, a u gotovom proizvodu ne mogu se više naći. To su na primjer razni materijali za grafičke ili foto tehnike koje se primjenjuju u izradi tiskanih vodova ili za označavanje elemenata i sklopova, razni materijali za čišćenje i pripremanje spojnih mjesta, materijali koji zaštićuju dijelove za vrijeme raznih tehnoloških postupaka i sl.

Drugu grupu čine materijali koji su prisutni u elektrotehničkim proizvodima i osiguravaju im trajnost, djelotvornost i sigurnost u radu, ili su prisutni zbog dizajna. Ova grupa pomoćnih materijala u pravilu mora zadovoljiti i određena električna svojstva da ne bi remetili rad uređaja. Bez ovih materijala uređaji bi radili, ali manje pouzdano i s kraćim vijekom trajanja. U ove materijale spadaju razna maziva, sredstva za hlađenje i antikorozivnu zaštitu, zatim upute za rad, materijali za zaštitu od mehaničkog oštećenja u transportu i radu i sl.